[{"text_idx": "#000001", "text": "Ratturite seas on kettide vahatamine jo\u0303udsalt populaarsust kogumas. Rex, tuntud suusama\u0308a\u0308rdetootja, kes on viimastel aastatel ka rattamaailmas ko\u0303vasti tuntust kogunud oma auhinnatud ketima\u0308a\u0308retega, tuli just turule ta\u0308iesti uue kahekomponentse Black Diamond kuumvahaga. Keskpa\u0308rast toodet polnud mo\u0303tet tegema hakatagi, seega vo\u0303ttis Rex mitu aastat aega testimiseks ja arendusto\u0308o\u0308ks, mille tulemus on rekordeid lo\u0308o\u0308v!"}, {"text_idx": "#000002", "text": "Rex Black Diamond kuumvaha jalgrattakettidele on alternatiiv ketio\u0303lidele jm ma\u0308a\u0308retele, pakkudes ratturitele seniolematuid eeliseid nagu maailma suurim mo\u0303o\u0303detud kulumiskindlus (u\u0308le 1000 km u\u0308he hooldusega) koos u\u0308limadala ho\u0303o\u0303rdumise, suurepa\u0308rase mustuse hu\u0308lgamise vo\u0303ime ja lihtsustatud hooldusega. Kuumvahatatud ketti ei pea regulaarselt o\u0303litama, see ei kogu mustust nii nagu o\u0303litatud kett ja puhastamiseks piisab vaid veega loputamisest. U\u0308hes pakis on 480 grammi, millest jagub paariku\u0308mneks vahatamiseks. Kuumvahatamine sobib ko\u0303ikidele ratastele ja kettidele, igale rajale ja ilmale."}, {"text_idx": "#000003", "text": "Loe po\u0303hjalikku tooteinfot ja osta Nevene poest"}, {"text_idx": "#000004", "text": "Sildid: rex, ketivaha, kuumvaha, jalgrattad"}, {"text_idx": "#000005", "text": "Rex ma\u0308a\u0308rdesoovitus: EMV laskesuusatamises 01.-02.04.23 Tehvandil"}, {"text_idx": "#000006", "text": "Temperatuur: laupa\u0308eval 0...+1, pu\u0308hapa\u0308eval -3...-1Ilm: laupa\u0308eval pilves, pu\u0308hapa\u0308eval selgimistegaSademed: vastu laupa\u0308eva lo\u0308rtsisaduRada: laupa\u0308eval niiske lo\u0308rtsikiht segatuna vana teralise lumega, pu\u0308hapa\u0308eval ku\u0308lmunud teraline vana lumi"}, {"text_idx": "#000009", "text": "Sildid: rex, ma\u0308a\u0308rdesoovitus, laskesuusatamine, tehvandi"}, {"text_idx": "#000010", "text": "Suusahooaeg on otsi kokku to\u0303mbamas, aga suusatamiseks vo\u0303imalusi veel on! Kui sa ei ole veel suuski a\u0308ra pannud vo\u0303i oled seda just ette vo\u0303tmas, siis see artikkel on sulle. Toome siinkohal va\u0308lja need Rexi tooted, mis peaksid kevadel igal suusahooldajal olemas olema. Ko\u0303igepealt kevadised ma\u0308a\u0308rded hilistele suusatajatele, siis puhastusvahendid ja kolmandaks kirjeldame suuskade suveks ettevalmistamist. Lisaks paari so\u0303naga sellest, milline saab ma\u0308a\u0308rdevalik olema ja\u0308rgmisel hooajal, kui FIS ja IBU fluorima\u0308a\u0308rete kasutamise tippvo\u0303istlustel keelavad."}, {"text_idx": "#000011", "text": "Ko\u0303ik Rexi libisemisma\u0308a\u0308rded, mille pakendil on roosat va\u0308rvi, on mo\u0303eldud vanale teralisele lumele, ka ja\u0308isele ja kunstlumele, olgu temperatuur milline tahes. Ta\u0308pselt sellistele oludele, nagu ma\u0308rtsis-aprillis valitsevad. Suhkrune lumi, mis vo\u0303ib o\u0308o\u0308sel ku\u0308lmuda ja pa\u0308evaste plusskraadidega ma\u0308rjaks to\u0303mbuda \u2013 sellisele rajale vali kindlasti roosa ma\u0308a\u0308re. Roosa on ko\u0303ige kulumiskindlam vedelparafiin turul. See hu\u0308lgab u\u0308htlasi va\u0308ga ha\u0308sti mustust ja niiskust ning hoiab seega suusad heas korras."}, {"text_idx": "#000012", "text": "Roosade ma\u0308a\u0308rete valik on suur. Ainuke roosa tahke parafiin, mida tuleb suusapo\u0303hjadele sulatada, on Rex LF Roosa. See on nii ko\u0303va, et tuleb soojalt maha kaapida. Loe siit la\u0308hemalt, kuidas ko\u0303vasid parafiine mugavalt kasutada. U\u0308leja\u0308a\u0308nud roosad libisemisma\u0308a\u0308rded on vedelad, lahustatud parafiinid, mille pealekandmine on va\u0308ga lihtne."}, {"text_idx": "#000018", "text": "Puhasta oma suuski iga hoolduse eel! See on eriti oluline, kui suusatada kevadisel ma\u0308a\u0308rdunud lumel, mis suusapo\u0303hjad kiiresti mustaks teeb. Kindlasti tuleb suusad puhtaks teha ka siis, kui oled neid suveks a\u0308ra panemas. Siin on vajalikud tooted."}, {"text_idx": "#000021", "text": "Rex ma\u0308a\u0308rde-eemaldusvedelik, 170 ml. Traditsiooniline puhastusvedelik, mis on mo\u0303eldud eelko\u0303ige pidamisma\u0308a\u0308rete eemaldamiseks suusapo\u0303hjalt, kuid toimib universaalse ja efektiivse lahustina u\u0308ksko\u0303ik millise mustuse eemaldamiseks nii suusa alt kui pealt, suusakeppidelt jne. Kui mustus on silmna\u0308htav vo\u0303i on pidamisma\u0308a\u0308re voolanud u\u0308le terve suusapo\u0303hja, siis kasuta vahendit ka libisemisalade puhastamiseks."}, {"text_idx": "#000022", "text": "Rex ma\u0308a\u0308rde-eemaldusvedelik, 500 ml. Sama toode, kuid suuremas pakendis. Kui ma\u0308a\u0308rid regulaarselt suuski, siis on see kasulikum valik. Kui ma\u0308a\u0308rid veel kellelegi teisele, siis seda enam."}, {"text_idx": "#000023", "text": "Rex puhastusvahend skin-pidamisaladele, 60 ml. See on spetsiaalne puhastusvedelik skin-suuskade karvaribade puhastamiseks. A\u0308ra kasuta karvaribadel mingeid muid tooteid, sest need vo\u0303ivad ribasid kinnihoidvat liimi lahustada! Kanna vahend karvale, lase seista. Kanna uuesti vahendit ja ho\u0303o\u0303ru mittelaguneva puhta kanga vo\u0303i paberiga puhtaks. Vo\u0303id kasutada ka puhast nailonharja tu\u0308likate kohtade \u201ckammimiseks\u201d."}, {"text_idx": "#000024", "text": "Rex puhastuskangas. Ko\u0303iki neid u\u0308laltoodud puhastusvedelikke saab va\u0308ga mugavalt kasutada koos Rexi puhastuskangaga. See ei lagune ja vo\u0303tab ha\u0308sti mustuse endasse."}, {"text_idx": "#000025", "text": "Puhasta suusapo\u0303hjad mehaaniliselt metallharjaga (messing vo\u0303i teras), harjates u\u0308hes suunas suusaninast tahapoole. Seeja\u0308rel kasuta Rexi libisemisalade puhastusvahendit (513), et eemaldada po\u0303hjale kogunenud mustus. Kui mustust on palju, siis korda tegevust. Vaheta vahepeal pu\u0308hkimispaber vo\u0303i -kangas puhta vastu. Seeja\u0308rel harja uuesti. Nu\u0308u\u0308d sulata ma\u0308a\u0308rderaua abil suusapo\u0303hjale Rexi Oranz\u030ci po\u0303hjaparafiini, uisusuuskadel u\u0308le terve po\u0303hja, klassikasuuskadel ja\u0308ta pidamisma\u0308a\u0308rde ala katmata. Lase suuskadel jahtuda. Suusad on nu\u0308u\u0308d hooajava\u0308liseks hoiustamiseks valmis! Pane suusad suusakotti ja hoia need eemal suurtest temperatuuriko\u0303ikumistest ja pa\u0308ikesest. Uue talve saabudes sikelda ehk kaabi parafiin maha, harja ja\u0308iga nailonharjaga ja kanna peale uus, ilmale sobiv ma\u0308a\u0308re."}, {"text_idx": "#000026", "text": "Rex Oranz\u030c parafiin on parim valik suuskade suviseks hoiustamiseks, sest see on optimaalse elastsuse ja tugevusega, ei pragune nagu ko\u0303vemad parafiinid ja pakub piisavalt kaitset mehaaniliste vigastuste vastu. Oranz\u030c parafiin on jahtununa parajalt ko\u0303va ja vastupidav ning kaitseb suuski kogu suve va\u0308ga ha\u0308sti. Parafiin sulab madalal temperatuuril ja ta\u0308idab ha\u0308sti po\u0303hjastruktuuri parafiiniosakestega. See omakorda loob eeldused ko\u0303vemate parafiinide paremaks kinnistumiseks po\u0303hjale. Po\u0303hjaparafiiniga suuski to\u0308o\u0308deldes on lisaks suuskade kaitsmisele tehtud ka suusapo\u0303hjade seisukorda parandav hooldus."}, {"text_idx": "#000027", "text": "Praegu on parim aeg ta\u0308iendada suusama\u0308a\u0308rdevarusid ja\u0308rgmise talve jaoks, sest hinnad on all ja praegune ma\u0308a\u0308rdevalik ja\u0308a\u0308b suures osas endiseks ka ja\u0308rgmisel talvel. Kuigi FIS ja IBU keelustavad ja\u0308rgmisest talvest fluorima\u0308a\u0308rete kasutamise tippvo\u0303istlustel, ja\u0308a\u0308vad fluorima\u0308a\u0308rded sh fluoripulbrid Rexi valikusse alles ka tuleval talvel."}, {"text_idx": "#000028", "text": "Ja\u0308rgmises talvest tulevad mu\u0308u\u0308gile uued va\u0308ga heade libisemisomadustega fluorivabad Rexi vo\u0303istlusparafiinid, NF-seeria, mis asendab praegust RG-seeriat. Sellega seoses on vo\u0303imalik RG-seeria parafiine osta praegu superhea hinnaga. Kasuta vo\u0303imalust! NF-seeriasse kuuluvad tuttavate temperatuurivahemikega neli erinevat parafiini, mille po\u0303hikoostis on sama nagu RG-l, ku\u0308ll aga sisaldavad need edasiarendatud ja\u0308rgmise po\u0303lvkonna N-Kinetic lisandeid. NF tuleb mu\u0308u\u0308gile 40 ja 200-grammiste tahkete parafiinidena, 150 ml spreina ja 170 ml va\u0308ljakallatava vedelikuna (nagu puhastusvedelike pudel)."}, {"text_idx": "#000029", "text": "Kui tahad ka suvel meelisharrastusega tegeleda, siis vaata kindlasti rullsuuski! Nevene pakub Baltikumi parimat valikut sh maailma parimate suusatajate Klaebo ja Boe poolt kasutatavaid IDT rullsuuski."}, {"text_idx": "#000030", "text": "Sildid: suvi, kevad, roosa, rcf, rex, rcx"}, {"text_idx": "#000032", "text": "11. ma\u0308rtsil 2023 so\u0303idetakse legendaarset Haanja Suusa100-t. Pa\u0308ev hiljem, 12. ma\u0308rtsil peetakse 24. Tamsalu-Neeruti Maratoni, mis sel aastal toimub Pariisi puhkeku\u0308la u\u0308mber. So\u0303idetakse 14 km pikkusel ringil 3 korda (kokku 42 km), lu\u0308hemal maal 1 kord (14 km). Siin on Rex ma\u0308a\u0308rdesoovitus."}, {"text_idx": "#000038", "text": "190 \u2013 Rex kruntma\u0308a\u0308re. O\u0303huke kiht karestuse peale. Ho\u0303o\u0303ru ku\u0308lmalt pidamisalale, siis soojenda puhuri vo\u0303i ma\u0308a\u0308rderauaga, ho\u0303o\u0303ru su\u0308nteetilise korgiga laiali ja lase jahtuda.\n143 \u2013 Rex N21G Must, 3-5 o\u0303hukest kihti\nKui rada la\u0308heb pudruks ja ilm soojeneb, siis saad pidamist parandada Rex 30GB ma\u0308a\u0308rdega."}, {"text_idx": "#000039", "text": "Sildid: rex, ma\u0308a\u0308rdesoovitus, vabatehnika, tamsalu maraton, haanja 100"}]